Μάιος, 2023

 **ΠΡΟΣΚΛΗΣΗ**

**Αξιότιμες και Αξιότιμοι Σύμβουλοι Εκπαίδευσης Φυσικής Αγωγής,**

Στα πλαίσια του προσεχούς 31ου Διεθνούς Συνεδρίου Φυσικής Αγωγής και Αθλητισμού του Τμήματος Επιστήμης Φυσικής Αγωγής & Αθλητισμού του Δημοκρίτειου Πανεπιστήμιου Θράκης (<https://www.icpess.gr/>), η Ελληνική Ακαδημία Φυσικής Αγωγής (Ε.Α.Φ.Α.) οργανώνει Ημερίδα με θέμα: «***Νέα Προγράμματα Σπουδών Φυσικής Αγωγής»***. Η Ημερίδα θα πραγματοποιηθεί, την **Παρασκευή 09 Ιουνίου 2023, 15:00-19:30**, στο Μικρό Αμφιθέατρο του Τ.Ε.Φ.Α.Α. του Δ.Π.Θ., στη Κομοτηνή.Η Ημερίδα θα περιλαμβάνει δύο Ενότητες:

Στην 1η Ενότητα της Ημερίδας, ***«Νέα Προγράμματα Σπουδών Φυσικής Αγωγής: 2ο Έτος Πιλοτικής Εφαρμογής»***, θα παρουσιαστούν αποτελέσματα και συμπεράσματα από την έως τώρα Πιλοτική Εφαρμογή των Νέων Προγραμμάτων Σπουδών στο Δημοτικό, στο Γυμνάσιο και στο Λύκειο. Η δομή της 1ης Ενότητας, που θα συντονίσει η Επόπτρια των Νέων Προγραμμάτων Σπουδών Φ.Α. Πρωτοβάθμιας Εκπαίδευσης & Αντιπρόεδρος της Ε.Α.Φ.Α. Καθηγήτρια Βασιλική Δέρρη, θα έχει ως εξής:

* ***Αποτελέσματα & Συμπεράσματα από την Πιλοτική Εφαρμογή στο Δημοτικό Σχολείο* από τις Επιμορφώτριες-Υποστηρίκτριες Πιλοτικής Εφαρμογής Όλγα Βασιλειάδου, PhD, Σύμβουλο Εκπαίδευσης Φ.Α. 2ης Θέσης Δυτικής Θεσσαλονίκης, Ιδρυτικό Μέλος Ε.Α.Φ.Α. & Ασπασία Παπαμίχου,** **PhD, Σύμβουλο Εκπαίδευσης ΦΑ Νομών Έβρου & Καβάλας, Μέλος Ε.Α.Φ.Α.**
* ***Αποτελέσματα & Συμπεράσματα από την Πιλοτική Εφαρμογή στο Γυμνάσιο,* από τους Επιμορφωτές-Υποστηρικτές Πιλοτικής Εφαρμογής Δημήτριο Μυλώση,** **PhD, Ε.Ε.Π. Α.Π.Θ.-Τ.Ε.Φ.Α.Α., Ιδρυτικό Μέλος Ε.Α.Φ.Α. & Γεώργιο Αμπατζόγλου,** **PhD, Διευθυντή του 6ου Δ.Σ. Δράμας.**
* ***Αποτελέσματα & Συμπεράσματα από την Πιλοτική Εφαρμογή στο Λύκειο,* από την Επιμορφώτρια-Υποστηρίκτρια Πιλοτικής Εφαρμογής Ολυμπία Λαμπάκη,** **PhD, Διευθύντρια 2ου Γ.Ε.Λ. Ξάνθης & τον Επιμορφωτή-Υποστηρικτή Αθανάσιο Κολοβελώνη,** **PhD, Ε.Ε.Π. Π.Θ.-Τ.Ε.Φ.Α.Α., Μέλος Ε.Α.Φ.Α.**
* ***Επιμόρφωση Επιμορφωτών Β΄ στα Νέα Προγράμματα Σπουδών της Φυσικής* Αγωγής**, από τις **Επιμορφώτριες Ελένη Δημητρίου**, **PhD,** Σύμβουλο Εκπαίδευσης Φ.Α. Λάρισας, **Μέλος Ε.Α.Φ.Α.,** & **Ευδοξία Κοσμίδου,** **PhD, Ε.Ε.Π. Α.Π.Θ.-Τ.Ε.Φ.Α.Α. & τον Επιμορφωτή Παύλο Κυργυρίδη,** **PhD,** Διευθυντή του 9ου Δ.Σ. Γιαννιτσών.

Στη 2η Ενότητα ***«Καινοτομία & Νέα Προγράμματα Σπουδών: Ενημερωτική Εκδήλωση (Multiplier Event) BE-NEW,* θα παρουσιαστεί το καινοτόμο Πρόγραμμα Erasmus+ Sport BE-NEW μέσω του οποίου μαθητές/τριες αλλά και Ενήλικες με Σακχαρώδη Διαβήτη Τύπου Ι για τα οφέλη της Φυσικής Αγωγής και της άσκησης/φυσικής δραστηριότητας στην αντιμετώπιση αυτής της μεταβολικής διαταραχής. Παράλληλα επιμορφώνονται Εκπαιδευτικοί Φυσικής Αγωγής στο σημαντικό θέμα της διαχείρισης μαθητών/τριών με Σακχαρώδη Διαβήτη Τύπου Α στο μάθημα της Φυσικής Αγωγής. Επιστημονικά Υπεύθυνη του Προγράμματος είναι η Καθηγήτρια Βασιλική Δέρρη. Θα παρουσιαστούν:**

* ***Παρουσίαση Προγράμματος Erasmus+Sport «BE-NEW», από την*** Καθηγήτρια **Βασιλική Δέρρη**
* ***«BE-NEW: Επιμόρφωση εκπαιδευτικών Φυσικής Αγωγής», από την* Κυριακούλα Εμμανουηλίδου, PhD, Ε.Ε.Π. Δ.Π.Θ.-Τ.Ε.Φ.Α.Α., Μέλος Ε.Α.Φ.Α., την Ασπασία Παπαμίχου,** **PhD, Σύμβουλο Εκπαίδευσης Φ.Α. Νομών Έβρου & Καβάλας, Μέλος Ε.Α.Φ.Α. & την Αθανασία Γαϊτανίδου,** **PhD, Διευθύντρια Πρωτοβάθμιας Εκπαίδευσης Καβάλας.**
* ***«BE-NEW: Άσκηση ενηλίκων», από την* Καθηγήτρια Τ.Ε.Φ.Α.Α.-Δ.Π.Θ. Ελένη Δούδα, τον Αναπληρωτή Καθηγητή Τ.Ε.Φ.Α.Α.-Δ.Π.Θ Ηλία Σμήλιο, & τον Απόστολο Σπάση, PhD, Ε.Ε.Π.-Τ.Ε.Φ.Α.Α.-Δ.Π.Θ.**
* ***Απόψεις/εμπειρίες* από τονΟμότιμο Καθηγητή Τ.Ε.Φ.Α.Α.-Δ.Π.Θ. Σάββα Τοκμακίδη**

Η Ε.Α.Φ.Α. σας προσκαλεί να συμμετάσχετε στην ημερίδα, δωρεάν (χωρίς κόστος συμμετοχής), είτε διά ζώσης, είτε διαδικτυακά μέσω Microsoft Teams. Η παρουσία σας στην Ημερίδα και η συμβολή στη συζήτηση που θα ακολουθήσει, θα ήταν ιδιαίτερα σημαντική για εμάς.

Επίσης, σ’ αυτό το πλαίσιο της μεταξύ μας συνεργασίας, θα θέλαμε να σας παρακαλέσουμε να ενημερώσετετις/τους Εκπαιδευτικούς Φ.Α. της αρμοδιότητάς σας, σχετικά με τη δυνατότητα που έχουν για παρακολούθηση της Ημερίδας, δωρεάν (χωρίς κόστος συμμετοχής), είτε διά ζώσης είτε διαδικτυακά, από το Κανάλι της Ε.Α.Φ.Α. στο YouTube. Θα δοθούν Βεβαιώσεις Παρακολούθησης από την Ε.Α.Φ.Α. Τέλος, θα παρακαλούσαμε, εάν είναι αυτό δυνατό, την ανάρτηση του Προγράμματος της Ημερίδας στην Ιστοσελίδα του οικείου ΠΕ.Κ.Ε.Σ.

Η ημερίδα εντάσσεται στο πλαίσιο των δράσεων της Ε.Α.Φ.Α. για τη διάδοση της επιστημονι­κής γνώσης που σχετίζεται με την αποτελεσματική διδασκαλία της Φ.Α. σε όλες τις βαθμίδες της Εκπαίδευσης. Στα 20 χρόνια από την ίδρυσή της, η Ακαδημία έχει συμβάλλει σημαντικά προς αυτή την κατεύθυνση, με τη  διοργάνωση Forums, Ημερίδων, την έκδοση του επιστημονικού περιοδικού *«Αναζητήσεις στη Φυσική Αγωγή και στον Αθλητισμό»*, την έκδοση του *«ΕΚΗΒΟΛΟΥ»*και την έκδοση ψηφισμάτων και προτάσεων προς τις εκάστοτε κυβερνήσεις και το Ινστιτούτο Εκπαιδευτικής Πολιτικής***.***

Με εκτίμηση,

Καθηγητής Θωμάς Κουρτέσης

Πρόεδρος Ελληνικής Ακαδημίας Φυσικής Αγωγής

**Σημείωση:** Σύντομα θα λάβετε επιστολή με συνδέσμους και οδηγίες σύνδεσης και παρακολούθησης.